**НОВОЛУНИЕ**

Това е първият ден от лунния цикъл, небесното тяло не е осветено. В много от схващанията периодът се припокрива с тъмната луна, но енергиите на новолунието са съвсем различни.

Фазата се приема като ,,нова страница“, тя е подходяща за започване на планове, за засяване на посеви, за разпалване на въображението, за търсене на вдъхновение, за визуализация на бъдещи дейности, за поставяне на цели и за презареждане. Това е времето, в което можете да се вгледате навътре в себе си и да получите прозрение, да си дадете почивка, да забавите темповете и да потърсите разрешение на своите проблеми.

**ИЗГРЯВАЩ ПОЛУМЕСЕЦ**

Това е фазата от втория до шестия ден на ,,назряване“ на Луната, в нея тя се осветява от 1 до 49%. Тъй като полумесецът започва да се изпълва, периодът се свърза с новото благодатно начало, зараждане на оптимизъм и вяра в способностите ни. Времето е подходящо да започнете да чертаете плановете си, да вложите ред в графика си за идните дни, да усвоите нов навик, да за почнете работа върху идеите си, да отправите своите искания към Вселената, да дадете образ на бляновете си.

**ПЪРВА ЧЕТВЪРТ**

Това са трите дни, в които са осветени 50% от повърхността на Луната (ден преди или след това също може да почувствате енергията на фазата).

Периодът се свързва с правенето на избори и най-вече с действието. С настъпването му времето за размисъл и почивка изтича и работата излиза на преден план. Фазата е подходяща за предприемане на планираните през изминалите периоди действия, за вземане на важни решения, за търсене на баланс и отърсване от негативни влияния, за започване на по-здравословен начин на живот, диети, промяна на визията и дома.

**НАРАСТВАЩА ЛУНА**

Обикновено тази фаза започва от деветия лунен ден и приключва на тринайсетия. Луната е осветена от 51 до 99%.В магическите среди нарастващата луна е символ на късмета, здравето, енергията, плодовитостта, издигането, растежа. Това е периодът, в който ще започнете да жънете своите успехи и да раздавате още повече от себе си в поетите ангажименти и начинания. В същото време ще започнете да виждате по-ясно плю совете и минусите, породени от действията ви, и ще можете да си направите по-подробен и ефективен план за бъдещето.

**ПЪЛНОЛУНИЕ**

Фазата настъпва от 13-ия до 15-ия ден на нарастване на Луната. Тогава тя е осветена на 100%, а енергичните влияния на пълнолунието могат да бъдат усетени ден преди или след него.

Периодът е символ на зрелостта, на узряването, на плодовитостта и креативността, на емоционалния растеж, на апогея на фантазиите и интуицията, на магиите, сборищата на вещици, на окултизма и мистиката.

Пълнолунието привлича приливите, то оказва най-голямо влияние върху човешкото тяло и психика. Неслучайно по време на узрелия месец хората се чувстват по-емоционални, избухливи и темпераментни. Много от нас не могат да спят добре, усещат се по-изтощени и отчаяни, но въпреки това трябва да преодолее те умората и раздразнителността, защото тази фаза на Луната е решаваща за вашите успехи. Тя е времето за работа и пълна отдаденост на целите, защото ще ви помогне да получи те това, което желаете, било то под формата на повишение в работата, нова любов, някоя материална придобивка или духовно израства не – всичко онова, което сте планирали и осъ ществявали през предишните дни.

**НАМАЛЯВАЩА ЛУНА**

Това е периодът, когато Луната е на 16-20 дни. Тя е осветена на 99 до 51%. В Северното полукълбо светлата част вече е преместена от лявата страна, в Южното е обратно.

Намаляването на Луната се асоциира с отпускането, с освобождаването, с благодарността и равносметката. Напрежението, породено от пълнолунието, постепенно намалява, затова много хора се чувстват по-отпуснати, сънят им се възстановява, дните им се връщат в нормалното си русло, емоциите им стават по-балансирани. Фазата носи стремеж към наслада от постигнатото и установяване на хармония, предоставяйки идеална възможност да обърнете повече внимание на близките си.

**ПОСЛЕДНА ЧЕТВЪРТ**

Луната навлиза в последна четвърт приблизително 21 до 23 дни след новолуние. Точно тогава тя е осветена на 50%, а това означава, че фазата е много подходяща за намиране на баланс в живота, за работа върху подсъзнанието, за постeпeно завършване на задачите, за отпускане на напрежението. Идеалното време за релаксиращи практики. Отидете на масаж или си запалете свещи у дома, насладете се на тези толкова спокойни и хармонични дни. Може би ще почувствате, че трябва да направите равносметка за нещо, или че просто имате нужда да забавите темпото и да се отпуснете, да се видите с приятели или да отидете на излет със семейството си, да прекарате време сред природата... Правете това, което знаете, че ще ви презареди за новото начало, което скоро предстои.

**ЗАЛЯЗВАЩ ПОЛУМЕСЕЦ**

Луната е осветена от 45 до 1% в по следната си фаза, когато е видима на небосвода от 24-27 дни. Нейното постепенно „стопяване“ се свързва с отърваване от нещо – било то негативни емоции, хора, които не ви влияят добре, или вещи, от които вече нямате нужда. Периодът е благоприятен и за начало на оздравителни терапии, за прегледи при специалисти – всяка болест, чието лечение сте започнали, ще бъде изцяло прокудена от тялото ви. Времето е идеално и за духовно пречистване, така че може да направите ритуал за защита, както и прогонване на отрицателната енергия от душата, тялото и дома си.

**ТЪМНА ЛУНА**

Това е последната фаза от лунния цикъл. Последните два (или понякога три, в зависимост от дължината на цикъла) дни на небесната ни приятелка преди прераждането й. Фазата се асоциира с почивка и отпускане, с обръщане навътре към себе си и изолация от външния свят. Това е период, в който да потърсите сила за равносметка и да презаредите с енергия за следващите фази, да изпратите старото и да се подготвите за новото, което ви предстои.